Chii’ayaŋkooɓe Ejipt ɓee ; naamndiima nde mazhab Ja’afariyaŋke e loi fondamantal hee/ Salafist ji ɗii njaɓaani!
Fedde winndere: gardiiɗo fedde chii’ayaŋkoore Ejipt oo jaŋtiima wonde yoo innde mazhab Ja’afariyaŋke ndee take e sera mazhabuji nayi e loi fondamatal keso haa mazhab oo wona ko annditaa e laamu hee.
Cimtol jaaynde qur’aaniyaŋkoore international (iqna) egginiɗum ko e Al dastuur, (Muhammad ghaniim), hooreejo chii’ayaŋkooɓe Ejipt, e dow jaŋtaade mbo tintinoore wonde chii’ayaŋkkooɓe ko feccere mawnde e renndo hee, o teeŋtinii wonde: Al Azhar ina jaŋngina oo mazhab e sera dendaangal mazhabuuji wano dendaangal leyɗe goɗɗe wano Arabi sawdii e dow ko fawii e mazhabuuji nayi ɗii yoo oo ɗoo mazhabu kadi waɗe reconnaitre.
Ghaniim e dow joofaade wonde e nder balɗe garooje seeɗa ɓe njogoriima hiisoyaade fodde chii’ayaŋkooɓe e nder teemedere fof caggal jiidigal makko e (Ahmad Al muslimaanii), pewjitooɗo laamɗo leydi ndii oo to ɓaŋŋe jaayle e tintinooje; o hollirii wonde: e dow ko fawtii e ɗuum ɗoon, naamnde goɗɗe kadi wano nde yamirtee fii udditde jaŋndeeji diine e ittande chii’ayaŋkooɓe geɗal e nder parlemen garoowo woni ko ɓe njogorii ɗaɓɓiroyde Al musalmaanii.
E dow baŋŋe goɗɗo (Nasir Ridwaan) hooreejo coalition salafist ji (Ahfaad Al sahaaba wa Ali beyti), e dow yeewtere makko e faade e sitoyen ji hee, o naamniima ɓe nde referandom waɗetee ko faati e lloi keso e jaŋtaade heen mazhab chii’a wonde yooɓe calo ɗuum.
Fedde salafiste ji ɗii e dow faaluye maɓɓe so tawii yimɓe njaɓaani wootde nde mazhab chii’a wonata e innde mazhabuuji leydi hee, ko fii ɓe mbaawa wiide wonde chii’a tawaaka lisilaam.
Siwtinirde wonde fedde chii’ayaŋkooɓe Ejipt oo hollirii wonde so tawii ɓe njaɓanaaka faaluye maɓɓe to parleman too, maa ɓe njotoondiroy e njuɓɓudiiji droit de l’homme nder leydi e caggal leydi. 1297941
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn